Dagen etter kom Finlands ishockeyforbund med en pressemelding at de ikke ville akseptere at Russland og Belarus deltok i årets verdensmesterskap, som skulle avvikles i Finland. De krevde også utestengelsen av Russland og Belarus fra internasjonal ishockey og at Finland ikke ville spille landskamper mot deres landslag. Senere samme dag kunngjorde også det tsjekkiske ishockeyforbundet at de ville boikotte alle landskamper mot Russland og Belarus. Ishockeyforbundene til Finland, Tsjekkia og Sverige uttalte også at Russland ikke ville få delta i resten av sesongens Euro Hockey Tour-turneringer. Ifølge presidenten i det finske ishockeyforbundet, Harri Nummela, sikter man på å erstatte Russland med det høyest rangerte europeiske laget til sesongen 2022/23.